**13.децембар 2019.године**

**П О З И В**

Поштовани,

**Јубиларни 20. Међународни минибаскет фестивал ’’Рајко Жижић’’** ће се одржати у Београду на **Београдском сајму (хала бр. 3)**, **од 23. до 26. јануара 2020. године**.

Пријаве учешћа ће се примати до ***5.јануара 2020. године***.

Девојчице и дечаци ће бити подељени у четири годишта: ***2009. и млађи, 2010. и млађи, 2011. и млађи, и 2012. и млађи***. Сваки клуб може пријавити више екипа, а екипу сачињава 15 играча/играчица.

Играће се на пет терена, на кошевима висине 2,60 м и 2,75 м и лоптама број „4“ и “5” . Биће постављена и 2 терена на којима ће се играти Минибаскет на трави (биће постављена вештачка трава).

***Свечано отварање је заказано за суботу 25. јануар 2020. године у 12,00 часова.***

У току такмичења биће органозована **клиника за тренере ’’Од минибаскета до кошарке’’**. Биће организована предавања за узрасне категорије рада са најмлађима и то:

* Узраст 3-4 године – Мини баскет Играоница,
* Узраст 5-6 година – Мини баскет Учионица,
* Узраст 7-8 година – Мини баскет Радионица,
* Узраст 9-10 година – Едукативни тренинг Кошаркица,
* Узраст 11-12 година – Тренинг по станицама.

Имена предавача ће благовремено бити објављена. Том приликом ће бити представљени сви реквизити, кошеви и целокупна опрема која се користи за минибаскет.

Обавезно је присуство свих тренера који раде са узрастном категоријом минибаскет, што је и услов за добијање лиценце.

Сви учесници који нису из Београда треба да благовремено јаве број чланова екипа, како би на време резервисали смештај у хостелу или ученичком дому, са којима имамо сарадњу, а такође постоји могућност смештаја и у хотелу “Србија” (Устаничка, Београд).

За све учеснике јубиларног 20. Међународног минибаскет фестивала ’’Рајко Жижић’’ предвиђене су медаље и пехари.

**Пријаве за учешће на Фестивалу примаће се на е-адреси: minibasket@kss.rs, најкасније до 05.01.2020. године.**

**Црвени крст Србије и УНИТАС организација, која се бави борбом против трговине људима и децом, држаће радионице током трајања Фестивала.**

**МИНИ БАСКЕТ – МАКСИ ЗАБАВА!!!**

**Раде Георгиевски**

**Председник Удружења мини баскет Србије**